<::лат>  OCR:

<::рус>  Библиотека святоотеческой литературы

<::лат>  http://orthlib.ru

<::слав>

Послjь'дованiе во а=ка'fiстову пjь'снь

пребл~гослове'нныя вл\дчцы на'шея бц\ды и= приснодв~ы 
мр~i'и. 

На Гд\си воззва'хъ, стiхи^ры, гла'съ s~. 

Подо'бенъ: Всю` w\тложи'вше:

Совjь'тъ превjь'чный w\ткрыва'я тебjь` _о=трокови'це, 
гаврiи'лъ предста`, тебе` лобза'я и= вjьща'я: ра'дуйся, 
земле` ненасjь'янная. ра'дуйся, купино` неwпали'мая. 
ра'дуйся, глубино` неудобозри'мая. ра'дуйся, мо'сте къ 
нб~с_е'мъ преводя'й, и= лjь'ствице высо'кая, ю='же i=а'кwвъ 
ви'дjь. ра'дуйся, бж~е'ственная ру'чко ма'нны. ра'дуйся, 
разрjьше'нiе кля'твы. ра'дуйся, а=да'мово воззва'нiе, съ 
тобо'ю гд\сь.

Jа=вля'еши ми ся jа='кw человjь'къ, глаго'летъ нетлjь'нная 
_о=трокови'ца ко а=рхiстрати'гу: и= ка'кw вjьща'еши глаго'лы 
па'че человjь'ка; со мно'ю бо ре'клъ _е=си` бг~у бы'ти, и= 
всели'тися во о_у=тро'бу мою`. и= ка'кw бу'ду, глаго'ли ми`, 
село` простра'нное, и= мjь'сто сщ~е'нiя, херувi'мы 
превосходя'щагw; да не прельсти'ши мене` ле'стiю, не 
позна'хъ бо сла'сти, бра'ку _е='смь неприча'стна: ка'кw 
о_у=`бо _о=троча` рожду`;

Бг~ъ и=дjь'же хо'щетъ, побjьжда'ется _е=стества` чи'нъ, 
глаго'летъ безпло'тный: и= jа=`же па'че человjь'ка 
содjьва'ются, мои^мъ вjь'руй и='стиннымъ глаго'лwмъ, 
всест~а'я пренепоро'чная. _о=на' же возопи`: бу'ди мнjь` 
ны'нjь по глаго'лу твоему`, и= рожду` безпло'тнаго, пло'ть 
w\т мене` заи'мствовавшаго, jа='кw да возведе'тъ человjь'ка, 
jа='кw _е=ди'нъ си'ленъ, въ пе'рвое достоя'нiе, съ 
растворе'нiемъ.

Сла'ва, и= ны'нjь, гла'съ в~: 

_Е='же w\т вjь'ка та'инство w\ткрыва'ется дне'сь, и= сн~ъ 
бж~iй, сн~ъ чл~вjь'чь быва'етъ: да ху'ждшее воспрiи'мъ, 
пода'стъ ми` лу'чшее. солга'ся дре'вле а=да'мъ, и= бг~ъ 
вожделjь'въ [бы'ти], не бы'сть, чл~вjь'къ быва'етъ бг~ъ, да 
бг~а а=да'ма содjь'лаетъ. да весели'тся тва'рь, да 
ликовству'етъ _е=стество`, jа='кw а=рха'гг~лъ дв~jь со 
стра'хомъ предстои'тъ, и= _е='же ра'дуйся, прино'ситъ 
печа'ли сопроти'вное. за милосе'рдiе мл\сти 
вочеловjь'чивыйся бж~е на'шъ, сла'ва тебjь`.

На стiхо'внjь стiхи^ры, гла'съ а~. 

Подо'бенъ: Нб\сныхъ чинw'въ:

Съ нб\сныхъ кругw'въ слетjь'въ гаврiи'лъ въ назаре'тъ, 
прiи'де къ дв~jь мр~i'и, вопiя` _е='й: ра'дуйся, зачне'ши 
сн~а, а=да'ма дре'внjьйшаго творца` вjькw'въ и= и=зба'вителя 
вопiю'щихъ тебjь`: ра'дуйся, ч\стая.

Стi'хъ: Слы'ши дщи` и= ви'ждь, и= приклони` о_у='хо твое`. 

Гаврiи'лъ дв~jь бл~говjь'стiе съ нб~се` прине'съ, вопiя'ше: 
ра'дуйся, зачне'ши во чре'вjь твое'мъ тобо'ю вмjьсти'маго, 
невмjьсти'маго же всjь'ми: и= рожда'ющая jа=ви'шися, w\т 
_о=ц~а` пре'жде денни'цы возсiя'вшагw.

Стi'хъ: Лицу` твоему` помо'лятся бога'тiи лю'дстiи. 

Соприсносу'щное сло'во пребезнача'льнагw _о=ц~а`, не 
разлучи'вся го'рнихъ, ны'нjь предста` дw'льнимъ, ра'ди 
кра'йнягw бл~гоутро'бiя, мл\сть прiе'мъ, _е='же на ны` 
поползнове'нiя и= а=да'мову нищету` воспрiе'мъ, воwбрази'ся 
въ чужде'е.

Стi'хъ: Вся` земля` да покло'нится тебjь`, и= пое'тъ тебjь`. 

W\т _о=ц~а` присносу'щнw, и= w\т мт~ре вре'меннw, 
jа=ви'выйся мi'рови, пресу'щественное сло'во, w='бразъ раба` 
прiе'млетъ, и= быва'етъ пло'ть, не w\тсту'пль бж~ества`: и= 
а=да'ма назида'етъ во чре'вjь безсjь'меннw заче'ншiя _е=го`. 

Сла'ва, и= ны'нjь, гла'съ в~: 

Бл~говjьству'етъ гаврiи'лъ бл~года'тнjьй дне'сь: ра'дуйся, 
неневjь'стная мт~и, и= неискусобра'чная. не о_у=дивля'йся 
стра'нному моему` зра'ку, ни о_у=жаса'йся, а=рха'гг~лъ бо 
_е='смь. sмi'й прельсти` _е='vу и=ногда`: ны'нjь же 
бл~говjьству'ю тебjь` ра'дость, и= пребу'деши нетлjь'нна, и= 
роди'ши гд\са преч\стая. 

Та'же тропа'рь, гла'съ и~: 

Повелjь'нное та'йнw прiе'мъ въ ра'зумjь, въ кро'вjь 
i=w'сифовjь тща'нiемъ предста` безпло'тный, глаго'ля 
неискусобра'чнjьй: приклони'вый схожде'нiемъ нб~са`, 
вмjьща'ется неизмjь'ннw ве'сь въ тя`. _е=го'же и= ви'дя въ 
ложесна'хъ твои'хъ прiе'мша ра'бiй зра'къ, о_у=жаса'юся 
зва'ти тебjь`: ра'дуйся невjь'сто неневjь'стная.

Канw'нъ бл~года'ренъ прест~jь'й бц\дjь, 

_е=гw'же краегране'сiе сицево`: Ра'дости прiя'телище, тебjь` 
подоба'етъ ра'доватися _е=ди'нjьй. Творе'нiе i=w'сифово, 
гла'съ д~. 

Пjь'снь а~.

I=рмо'съ: W\тве'рзу о_у=ста` моя^, и= напо'лнятся дх~а, и= 
сло'во w\тры'гну цр~и'цjь мт~ри, и= jа=влю'ся свjь'тлw 
торжеству'я, и= воспою` ра'дуяся тоя` чудеса`.

Хр\сто'ву кни'гу w=душевле'нную, запечатлjь'нную тя` дх~омъ, 
вели'кiй а=рха'гг~лъ ч\стая, зря` возглаша'ше ти`: ра'дуйся, 
ра'дости прiя'телище, _е='юже прама'терняя кля'тва 
разрjьши'тся.

А=да'мово и=справле'нiе, ра'дуйся дв~о бг~оневjь'сто, 
а='дово о_у=мерщвле'нiе ра'дуйся всенепоро'чная, пала'то 
всjь'хъ цр~я`: ра'дуйся, пр\сто'ле _о='гненный 
вседержи'теля.

Цвjь'те неувяда'емый, ра'дуйся _е=ди'на прозя'бшая jа='блоко 
бл~гово'нное. ра'дуйся ро'ждшая бл~гоуха'нiе _е=ди'нагw 
цр~я`. ра'дуйся неискусобра'чная, мi'рови сп~се'нiе.

Чистоты` сокро'вище, ра'дуйся, _е='юже w\т паде'нiя на'шегw 
воста'хомъ. ра'дуйся, сладкоуха'нный крi'не вл\дчце, 
вjь'рныхъ бл~гоуха'яй, кади'ло бл~гово'нное, и= мv'ро 
многоцjь'нное.

Пjь'снь г~. 

I=рмо'съ: Твоя^ пjьсносло'вцы бц\де, живы'й и= незави'стный 
и=сто'чниче, ли'къ себjь` совоку'пльшыя дх~о'внw 
о_у=тверди`, въ бж~е'ственнjьй твое'й сла'вjь вjьнц_е'въ 
сла'вы сподо'би.

Кла'съ прозя'бшая бж~е'ственный, jа='кw ни'ва неwра'нная 
jа='вjь, ра'дуйся w=душевле'нная трапе'зо, хлjь'бъ живо'тный 
вмjь'щшая. ра'дуйся, живw'тныя воды` и=сто'чниче 
неистоща'емый вл\дчце.

Ю='нице ю=нца` ро'ждшая непоро'чнаго, ра'дуйся вjь^рнымъ. 
ра'дуйся а='гнице, ро'ждшая бж~iяго а='гнца, взе'млющаго 
мi'ра всегw` прегрjьш_е'нiя. ра'дуйся те'плое w=чисти'лище.

О_у='тро свjьтлjь'йшее, ра'дуйся _е=ди'на сл~нца нося'щая 
хр\ста` свjь'та жили'ще. ра'дуйся, тьму` разруши'вшая, и= 
мра^чныя бjь'сы w\тню'дъ w\тгна'вшая.

Ра'дуйся, две'ре _е=ди'на, _е='юже сло'во про'йде _е=ди'но, 
вер_еи` и= врата` а='дwва, вл\дчце, рж\ство'мъ твои'мъ 
сокруши'вшая. ра'дуйся бж~е'ственный вхо'де сп~са'емыхъ, 
бг~оневjь'сто.

Пjь'снь д~. 

I=рмо'съ: Сjьдя'й въ сла'вjь, на пр\сто'лjь бж~ества`, во 
_о='блацjь ле'гцjь, прiи'де i=и~съ пребж~е'ственный, 
нетлjь'нною дла'нiю, и= сп~се` зову'щыя: сла'ва хр\сте` 
си'лjь твое'й.

Во гла'сjьхъ пjь'нiй, дв~о тебjь` вопiе'мъ всепjь'тая: 
ра'дуйся, ту'чная горо` и= о_у=сыре'нная дх~омъ. ра'дуйся 
свjь'щниче, и= ста'мно ма'нну нося'щая, о_у=слажда'ющая 
всjь'хъ бл~гочести'выхъ чу^вства.

W=чисти'лище мi'ру, ра'дуйся, преч\стая вл\дчце. ра'дуйся 
лjь'ствице, w\т земли` всjь'хъ возвы'сившая бл~года'тiю. 
ра'дуйся мо'сте, вои'стинну преводя'й всjь'хъ w\т сме'рти къ 
животу` пою'щихъ тя`.

Нб~съ превы'шшая, ра'дуйся, земли` w=снова'нiе, въ твои'хъ 
ложесна'хъ преч\стая, нетру'днw носи'вшая. ра'дуйся 
червлени'це, багряни'цу бж~е'ственную w=мочи'вшая, w\т 
крове'й твои'хъ, цр~е'ви си'ламъ.

Законода'вца ро'ждшая и='стиннаго, ра'дуйся вл\дчце, 
беззакw'нiя всjь'хъ ту'не w=чища'ющаго. недовjь'домая 
глубино`, высото` неизрече'нная, браконеиску'сная, _е='юже 
мы` w=божи'хомся.

Тя` и=спле'тшую мi'рови нерукоплете'нный вjьне'цъ 
пjьсносло'вимъ, ра'дуйся, тебjь` дв~о зову'ще: храни'лище 
всjь'хъ и= w=гражде'нiе, и= о_у=твержде'нiе, и= сщ~е'нное 
прибjь'жище.

Пjь'снь _е~.

I=рмо'съ: О_у=жасо'шася вся'ч_еская w= бж~е'ственнjьй 
сла'вjь твое'й: ты' бо неискусобра'чная дв~о, и=мjь'ла 
_е=си` во о_у=тро'бjь над\ъ всjь'ми бг~а, и= родила` _е=си` 
безлjь'тнаго сн~а, всjь^мъ воспjьва'ющымъ тя` ми'ръ 
подава'ющая. 

Пу'ть ро'ждшая жи'зни, ра'дуйся пренепоро'чная, w\т пото'па 
грjьхо'внагw мi'ръ спа'сшая: ра'дуйся бг~оневjь'сто, 
слы'шанiе и= глаго'ланiе стра'шное: ра'дуйся пребыва'нiе 
вл\дки тва'ри.

Крjь'пость и= о_у=твержде'нiе человjь'кwвъ, ра'дуйся 
преч\стая, мjь'сто w=сщ~е'нiя сла'вы, о_у=мерщвле'нiе 
а='дово, черто'же всесвjь'тлый. ра'дуйся а='гг~лwвъ 
ра'досте: ра'дуйся по'моще вjь'рнw моля'щихся тебjь`.

_О=гнеwбра'зная колесни'це сло'ва, ра'дуйся вл\дчце, 
w=душевле'нный раю`, дре'во посредjь` и=му'щи жи'зни гд\са, 
_е=гw'же сла'дость w=животворя'етъ вjь'рою причаща'ющихся, 
и= тли` подклони'вшихся.

О_у=крjьпля'еми си'лою твое'ю, вjь'рнw вопiе'мъ ти`: 
ра'дуйся, гра'де всjь'хъ цр~я`, пресла^вная и= 
достослы^шанная w= не'йже глагw'лана бы'ша jа='вjь, горо` 
несjько'мая: ра'дуйся глубино` неизмjь'римая.

Простра'нное селе'нiе сло'ва, ра'дуйся преч\стая, сосу'де, 
бж~е'ственный би'серъ произве'дшая. ра'дуйся, всечу'дное 
всjь'хъ къ бг~у примире'нiе, бл~жа'щихъ тя` бц\де всегда`.

Пjь'снь s~.

I=рмо'съ: Бж~е'ственное сiе` и= всеч\стно'е соверша'юще 
пра'зднество бг~ому'дрiи, бг~омт~ре, прiиди'те рука'ми 
воспле'щимъ, w\т нея` ро'ждшагося бг~а сла'вимъ. 

Черто'же сло'ва нескве'рный, вина` всjь'хъ w=боже'нiя, 
ра'дуйся преч\стая, пр\оро'кwвъ w=глаше'нiе: ра'дуйся, 
а=п\слwвъ о_у=добре'нiе.

W\т тебе` роса` о_у=ка'ну, пла'мень многобо'жiя 
о_у=гаси'вшая. тjь'мъ вопiе'мъ ти`: ра'дуйся, руно` 
w=душевле'нное, _е='же гедеw'нъ, дв~о, предви'дjь.

Се` тебjь` [дв~о] ра'дуйся, зове'мъ: приста'нище на'мъ бу'ди 
вла'ющымся, и= w=ти'шiе въ пучи'нjь скорбе'й, и= собла'знwвъ 
всjь'хъ бори'теля.

Ра'дости вина`, w=бл~годати` на'шъ по'мыслъ, _е='же зва'ти 
тебjь`: ра'дуйся неwпали'мая купино`, _о='блаче 
всесвjь'тлый, вjь^рныя непреста'ннw w=сjьня'ющiй.

Посе'мъ кондаки` и= i='косы прест~jь'й бц\дjь. Гла'съ и~. 

Конда'къ а~: Взбра'нной воево'дjь побjьди'т_ельная, jа='кw 
и=зба'вльшеся w\т sлы'хъ, бл~года'рств_енная воспису'емъ ти` 
раби` твои` бц\де: но jа='кw и=му'щая держа'ву 
непобjьди'мую, w\т вся'кихъ на'съ бjь'дъ свободи`, да 
зове'мъ ти`: Ра'дуйся невjь'сто неневjь'стная.

I='косъ а~: А='гг~лъ предста'тель съ нб~се` по'сланъ бы'сть, 
рещи` бц\дjь: ра'дуйся! и= со безпло'тнымъ гла'сомъ 
воплоща'ема тя` зря` гд\си, о_у=жаса'шеся и= стоя'ше, зовы'й 
къ не'й такова^я: ра'дуйся, _е='юже ра'дость возсiя'етъ: 
ра'дуйся, _е='юже кля'тва и=сче'знетъ. ра'дуйся, па'дшагw 
а=да'ма воззва'нiе: ра'дуйся, сле'зъ _е='vиныхъ 
и=збавле'нiе. ра'дуйся, высото` неудобовосходи'мая 
человjь'ческими по'мыслы: ра'дуйся, глубино` неудобозри'мая 
и= а='гг~льскима _о=чи'ма. ра'дуйся, jа='кw _е=си` цр~е'во 
сjьда'лище: ра'дуйся, jа='кw но'сиши нося'щаго вся^. 
ра'дуйся, sвjьздо` jа=вля'ющая сл~нце: ра'дуйся, о_у=тро'бо 
бж~е'ственнагw воплоще'нiя. ра'дуйся, _е='юже w=бновля'ется 
тва'рь: ра'дуйся, _е='юже покланя'емся творцу`. Ра'дуйся 
невjь'сто неневjь'стная.

Конда'къ в~: Ви'дящи ст~а'я себе` въ чистотjь`, глаго'летъ 
гаврiи'лу де'рзостнw: пресла'вное твоегw` гла'са 
неудобопрiя'тельно души` мое'й jа=вля'ется: безсjь'меннагw 
бо зача'тiя рж\ство` ка'кw глаго'леши, зовы'й: А=ллилу'iа.

I='косъ в~: Ра'зумъ недоразумjьва'емый, разумjь'ти дв~а 
и='щущи, возопи` къ служа'щему: и=з\ъ боку` чи^сту, сн~у 
ка'кw _е='сть роди'тися мо'щно, рцы' ми; къ не'йже _о='нъ 
рече` со стра'хомъ, _о=ба'че зовы'й си'це: ра'дуйся, 
совjь'та неизрече'ннагw таи'ннице: ра'дуйся, молча'нiя 
прося'щихъ вjь'ро. ра'дуйся, чуде'съ хр\сто'выхъ нача'ло: 
ра'дуйся, велjь'нiй _е=гw` глави'зно. ра'дуйся, лjь'ствице 
нб\сная, _е='юже сни'де бг~ъ: ра'дуйся, мо'сте преводя'й 
су'щихъ w\т земли` на нб~о. ра'дуйся, а='гг~лwвъ 
многослову'щее чу'до: ра'дуйся бjьсw'въ многоплаче'вный 
стру'пе. ра'дуйся, свjь'тъ неизрече'ннw роди'вшая: ра'дуйся, 
_е='же ка'кw, ни _е=ди'нагоже научи'вшая. ра'дуйся, 
прему'дрыхъ превосходя'щая ра'зумъ: ра'дуйся, вjь'рныхъ 
w=заря'ющая смы'слы. Ра'дуйся невjь'сто неневjь'стная.

Конда'къ г~: Си'ла вы'шнягw w=сjьни` тогда` къ зача'тiю 
браконеиску'сную, и= бл~гоплw'дная тоя` ложесна`, jа='кw 
село` показа` сла'дкое, всjь^мъ хотя'щымъ жа'ти сп~се'нiе, 
внегда` пjь'ти си'це: А=ллилу'iа.

I='косъ г~: И=му'щи бг~опрiя'тную дв~а о_у=тро'бу, востече` 
ко _е=лiсаве'ти: мл\днцъ же _о='ноя а='бiе позна'въ сея` 
цjьлова'нiе, ра'довашеся, и= и=гра'ньми jа='кw пjь'сньми 
вопiя'ше къ бц\дjь: ра'дуйся, _о='трасли неувяда'емыя 
розго`: ра'дуйся, плода` безсме'ртнагw стяжа'нiе. ра'дуйся, 
дjь'лателя дjь'лающая чл~вjьколю'бца: ра'дуйся, сади'теля 
жи'зни на'шея ро'ждшая. ра'дуйся, ни'во, растя'щая 
гобзова'нiе щедро'тъ: ра'дуйся, трапе'зо, нося'щая _о=би'лiе 
w=чище'нiй. ра'дуйся, jа='кw ра'й пи'щный процвjьта'еши: 
ра'дуйся, jа='кw приста'нище душа'мъ гото'виши. ра'дуйся, 
прiя'тное мл~твы кади'ло: ра'дуйся, всегw` мi'ра w=чище'нiе. 
ра'дуйся, бж~iе къ см_е'ртнымъ бл~говоле'нiе: ра'дуйся, 
сме'ртныхъ къ бг~у дерзнове'нiе. Ра'дуйся невjь'сто 
неневjь'стная.

Конда'къ д~: Бу'рю вну'трь и=мjь'я помышле'нiй 
сумни'тельныхъ, цjьлому'дренный i=w'сифъ смяте'ся, къ тебjь` 
зря` небра'чнjьй, и= бракоwкра'дованную помышля'я, 
непоро'чная: о_у=вjь'дjьвъ же твое` зача'тiе w\т дх~а ст~а, 
рече`: А=ллилу'iа.

I='косъ д~: Слы'шаша па'стырiе а='гг~лwвъ пою'щихъ плотско'е 
хр\сто'во прише'ствiе, и= те'кше jа='кw къ па'стырю, ви'дятъ 
сего` jа='кw а='гнца непоро'чна, во чре'вjь мр~i'инjь 
о_у=па'сшася, ю='же пою'ще рjь'ша: ра'дуйся, а='гнца и= 
па'стыря мт~и: ра'дуйся, дво'ре слове'сныхъ _о=ве'цъ. 
ра'дуйся, неви'димыхъ врагw'въ муче'нiе: ра'дуйся, ра'йскихъ 
две'рей w\тверзе'нiе. ра'дуйся, jа='кw нб\сная сра'дуются 
земны^мъ: ра'дуйся, jа='кw з_емна'я сликовству'ютъ нб\снымъ. 
ра'дуйся, а=п\слwвъ немw'лчная о_у=ста`: ра'дуйся, 
страстоте'рпц_евъ непобjьди'мая де'рзосте. ра'дуйся, 
тве'рдое вjь'ры о_у=твержде'нiе: ра'дуйся, свjь'тлое 
бл~года'ти позна'нiе. ра'дуйся, _е='юже w=бнажи'ся а='дъ: 
ра'дуйся, _е='юже w=блеко'хомся сла'вою. Ра'дуйся невjь'сто 
неневjь'стная.

Конда'къ _е~: Бг~оте'чную sвjьзду` о_у=зрjь'вше волсви`, 
тоя` послjь'доваша зари`: и= jа='кw свjьти'льникъ держа'ще 
ю=`, то'ю и=спыта'ху крjь'пкаго царя`: и= дости'гше 
непостижи'маго, возра'довашася _е=му` вопiю'ще: А=ллилу'iа.

I='косъ _е~: Ви'дjьша _о='троцы халде'йстiи на руку` 
дв~и'чу, созда'вшаго рука'ма человjь'ки, и= вл\дку 
разумjьва'юще _е=го`, а='ще и= ра'бiй прiя'тъ зра'къ, 
потща'шася дарми` послужи'ти _е=му`, и= возопи'ти 
бл~гослове'ннjьй: ра'дуйся, sвjьзды` незаходи'мыя мт~и: 
ра'дуйся, заре` та'инственнагw дне`. ра'дуйся, пре'лести 
пе'щь о_у=гаси'вшая: ра'дуйся, тр\оцы таи'нники 
просвjьща'ющая. ра'дуйся, мучи'теля безчеловjь'чнаго 
и=змета'ющая w\т нача'льства: ра'дуйся, гд\са чл~вjьколю'бца 
показа'вшая хр\ста`. ра'дуйся, ва'рварскагw и=збавля'ющая 
служе'нiя: ра'дуйся, тимjь'нiя и=з\ъима'ющая дjь'лъ. 
ра'дуйся, _о=гня` поклоне'нiе о_у=гаси'вшая: ра'дуйся, 
пла'мене страсте'й и=змjьня'ющая. ра'дуйся, вjь'рныхъ 
наста'внице цjьлому'дрiя: ра'дуйся, всjь'хъ родw'въ 
весе'лiе. Ра'дуйся невjь'сто неневjь'стная.

Конда'къ s~: Проповjь^дницы бг~оно'снiи бы'вше волсви`, 
возврати'шася въ вавv"лw'нъ, сконча'вше твое` пр\оро'чество: 
и= проповjь'давше тя` хр\ста` всjь^мъ, w=ста'виша и='рwда 
jа='кw буесло'вяща, не вjь'дуща пjь'ти: А=ллилу'iа.

I='косъ s~: Возсiя'вый во _е=гv'птjь просвjьще'нiе и='стины, 
w\тгна'лъ _е=си` лжи` тьму`: i='дwли бо _е=гw` сп~се, не 
терпя'ще твоея` крjь'пости, падо'ша. си'хъ же и=зба'вльшiися 
вопiя'ху къ бц\дjь: ра'дуйся, и=справле'нiе человjь'кwвъ: 
ра'дуйся, низпаде'нiе бjьсw'въ. ра'дуйся, пре'лести держа'ву 
попра'вшая: ра'дуйся, i='дwльскую ле'сть w=бличи'вшая. 
ра'дуйся мо'ре, потопи'вшее фараw'на мы'сленнаго: ра'дуйся, 
ка'меню, напои'вшiй жа'ждущыя жи'зни. ра'дуйся, _о='гненный 
сто'лпе, наставля'яй су'щыя во тьмjь`: ра'дуйся, покро'ве 
мi'ру, ши'ршiй _о='блака. ра'дуйся пи'ще, ма'нны прiе'мнице: 
ра'дуйся, сла'дости ст~ы'я служи'тельнице. ра'дуйся, земле` 
w=бjьтова'нiя: ра'дуйся, и=з\ъ нея'же тече'тъ ме'дъ и= 
млеко`. Ра'дуйся невjь'сто неневjь'стная.

Конда'къ з~: Хотя'щу сv"меw'ну w\т ны'нjьшнягw вjь'ка 
преста'витися преле'стнагw, вда'лся _е=си` jа='кw мл\днцъ 
тому`: но позна'лся _е=си` _е=му` и= бг~ъ соверше'нный. 
тjь'мже о_у=диви'ся твое'й неизрече'ннjьй прему'дрости, 
зовы'й: А=ллилу'iа.

I='косъ з~: Но'вую показа` тва'рь jа='влься зижди'тель, 
на'мъ И= w\т негw` бы'вшымъ, и=з\ъ безсjь'менныя прозя'бъ 
о_у=тро'бы, и= сохрани'въ ю=`, jа='коже бjь`, нетлjь'нну. да 
чу'до ви'дяще воспои'мъ ю=`, вопiю'ще: ра'дуйся, цвjь'те 
нетлjь'нiя: ра'дуйся, вjь'нче воздержа'нiя. ра'дуйся, 
воскр\снiя w='бразъ w=блиста'ющая: ра'дуйся, а='гг~льское 
житiе` jа=вля'ющая. ра'дуйся дре'во свjьтлоплодови'тое, w\т 
негw'же пита'ются вjь'рнiи: ра'дуйся дре'во 
бл~госjьнноли'ственное, и='мже покрыва'ются мно'зи. 
ра'дуйся, во чре'вjь нося'щая и=зба'вителя плjьн_е'ннымъ: 
ра'дуйся, ро'ждшая наста'вника заблу'ждшымъ. ра'дуйся, 
судiи` прв\днагw о_у=моле'нiе: ра'дуйся, мно'гихъ 
согрjьше'нiй проще'нiе. ра'дуйся, _о=де'ждо наги'хъ 
дерзнове'нiя: ра'дуйся, любы` вся'кое жела'нiе 
побjьжда'ющая. Ра'дуйся невjь'сто неневjь'стная.

Конда'къ и~: Стра'нное рж\ство` ви'дjьвше, о_у=страни'мся 
мi'ра, о_у='мъ на нб~са` прело'жше: сегw' бо ра'ди высо'кiй 
бг~ъ, на земли` jа=ви'ся смире'нный человjь'къ, хотя'й 
привлещи` къ высотjь`, тому` вопiю'щыя: А=ллилу'iа.

I='косъ и~: Ве'сь бjь` въ ни'жнихъ, и= вы'шнихъ ника'коже 
w\тступи` неwпи'санное сло'во: снизхожде'нiе бо 
бж~е'ственное, не прехожде'нiе же мjь'стное бы'сть, и= 
рж\ство` w\т дв~ы бг~опрiя'тныя, слы'шащiя сiя^: ра'дуйся, 
бг~а невмjьсти'магw вмjьсти'лище: ра'дуйся, честна'гw 
та'инства дв_е'ри. ра'дуйся, невjь'рныхъ сумни'тельное 
слы'шанiе: ра'дуйся, вjь'рныхъ и=звjь'стная похвало`. 
ра'дуйся, колесни'це прест~а'я, су'щагw на херувi'мjьхъ: 
ра'дуйся, селе'нiе пресла'вное, су'щагw на серафi'мjьхъ. 
ра'дуйся, проти^вная въ то'жде собра'вшая: ра'дуйся, дв~ство 
и= рж\ство` сочета'вшая. ра'дуйся, _е='юже разрjьши'ся 
преступле'нiе: ра'дуйся, _е='юже w\тве'рзеся ра'й. ра'дуйся, 
ключу` цр\ствiя хр\сто'ва: ра'дуйся, наде'ждо бла^гъ 
вjь'чныхъ. Ра'дуйся невjь'сто неневjь'стная.

Конда'къ f~: Вся'кое _е=стество` а='гг~льское о_у=диви'ся, 
вели'кому твоегw` вочл~вjь'ченiя дjь'лу: непристу'пнаго бо 
jа='кw бг~а, зря'ше всjь^мъ присту'пнаго человjь'ка, на'мъ 
о_у='бw спребыва'юща, слы'шаща же w\т всjь'хъ: А=ллилу'iа.

I='косъ f~: Вjьтi^я многовjьща^нныя, jа='кw ры^бы 
безгла^сныя, ви'димъ w= тебjь` бц\де: недоумjьва'ютъ бо 
глаго'лати, _е='же ка'кw, и= дв~а пребыва'еши, и= роди'ти 
возмогла` _е=си`; мы' же та'инству дивя'щеся, вjь'рнw 
вопiе'мъ: ра'дуйся, прему'дрости бж~iя прiя'телище: 
ра'дуйся, промышле'нiя _е=гw` сокро'вище. ра'дуйся, 
любому^дрыя нему^дрыя jа=вля'ющая: ра'дуйся, 
хитрослов_е'сныя безслов_е'сныя w=блича'ющая: ра'дуйся, 
jа='кw w=буя'ша лю'тiи взыска'тел_е: ра'дуйся, jа='кw 
о_у=вядо'ша баснотво'рцы. ра'дуйся, а=fiн_е'йская плет_е'нiя 
растерза'ющая: ра'дуйся, ры^барскiя мр_е'жи и=сполня'ющая. 
ра'дуйся, и=з\ъ глубины` невjь'дjьнiя и=звлача'ющая: 
ра'дуйся, мнw'ги въ ра'зумjь просвjьща'ющая. ра'дуйся, 
кораблю` хотя'щихъ сп~сти'ся: ра'дуйся, приста'нище 
жите'йскихъ пла'ванiй. Ра'дуйся невjь'сто неневjь'стная.

Конда'къ i~: Сп~сти` хотя` мi'ръ, и='же всjь'хъ 
о_у=краси'тель, къ сему` самоwбjьтова'нъ прiи'де, и= 
па'стырь сы'й jа='кw бг~ъ, на'съ ра'ди jа=ви'ся по на'мъ 
человjь'къ: подо'бнымъ бо подо'бное призва'въ, jа='кw бг~ъ 
слы'шитъ: А=ллилу'iа.

I='косъ _i~: Стjьна` _е=си` дjь'вамъ бц\де дв~о, и= всjь^мъ 
къ тебjь` прибjьга'ющымъ: и='бо нб~се` и= земли` творе'цъ 
о_у=стро'и тя` преч\стая, все'лься во о_у=тро'бjь твое'й, и= 
вся^ приглаша'ти тебjь` научи'въ: ра'дуйся, сто'лпе 
дjь'вства: ра'дуйся, две'рь сп~се'нiя: ра'дуйся, нача'льнице 
мы'сленнагw назда'нiя: ра'дуйся, пода'тельнице бж~е'ственныя 
бл~гости. ра'дуйся, ты' бо w=бнови'ла _е=си` зача^тыя 
сту'днw: ра'дуйся, ты' бо наказа'ла _е=си` w=кра'д_енныя 
о_у=мо'мъ. ра'дуйся, тли'теля смы'слwвъ о_у=пражня'ющая: 
ра'дуйся, сjь'ятеля чистоты` ро'ждшая. ра'дуйся, черто'же 
безсjь'меннагw о_у=невjь'щенiя: ра'дуйся, вjь'рныхъ гд\сви 
сочета'вшая. ра'дуйся, до'брая младопита'тельнице дjь'вамъ: 
ра'дуйся, невjьстокраси'тельнице ду'шъ ст~ы'хъ. Ра'дуйся 
невjь'сто неневjь'стная.

Конда'къ а~_i: Пjь'нiе вся'кое побjьжда'ется, спростре'тися 
тща'щееся ко мно'жеству мно'гихъ щедро'тъ твои'хъ: 
равночи^сленныя бо песка` пjь^сни а='ще прино'симъ ти` цр~ю` 
ст~ы'й, ничто'же соверша'емъ досто'йно, jа=`же да'лъ _е=си` 
на'мъ тебjь` вопiю'щымъ: А=ллилу'iа.

I='косъ а~_i: Свjьтопрiе'мную свjьщу`, су'щымъ во тьмjь` 
jа='вльшуюся, зри'мъ ст~у'ю дв~у: невеще'ственный бо 
вжига'ющи _о='гнь, наставля'етъ къ ра'зуму бж~е'ственному 
вся^, заре'ю о_у='мъ просвjьща'ющая, зва'нiемъ же 
почита'емая, си'ми. ра'дуйся, луче` о_у='мнагw сл~нца: 
ра'дуйся, свjьти'ло незаходи'магw свjь'та. ра'дуйся, мо'лнiе 
ду'шы просвjьща'ющая: ра'дуйся, jа='кw гро'мъ, враги` 
о_у=страша'ющая. ра'дуйся, jа='кw многосвjь'тлое 
возсiява'еши просвjьще'нiе: ра'дуйся, jа='кw многотеку'щую 
и=сточа'еши рjьку`. ра'дуйся, купjь'ли живопису'ющая 
w='бразъ: ра'дуйся, грjьхо'вную w\те'млющая скве'рну. 
ра'дуйся, ба'не, w=мыва'ющая со'вjьсть: ра'дуйся ча'ше, 
че'рплющая ра'дость. ра'дуйся, w=боня'нiе хр\сто'ва 
бл~гоуха'нiя: ра'дуйся, животе` та'йнагw весе'лiя, ра'дуйся 
невjь'сто неневjь'стная.

Конда'къ в~_i: Бл~года'ть да'ти восхотjь'въ долгw'въ 
дре'внихъ, всjь'хъ долгw'въ рjьши'тель человjь'кwмъ, прiи'де 
собо'ю ко w\тше'дшымъ тогw` бл~года'ти: и= раздра'въ 
рукописа'нiе, слы'шитъ w\т всjь'хъ си'це: А=ллилу'iа.

I='косъ в~_i: Пою'ще твое` рж\ство`, хва'лимъ тя` вси`, 
jа='кw w=душевле'нный хра'мъ бц\де: во твое'й бо всели'вся 
о_у=тро'бjь, содержа'й вся^ руко'ю гд\сь, w=святи`, 
просла'ви, научи` вопи'ти тебjь` всjь'хъ: ра'дуйся, селе'нiе 
бг~а и= сло'ва: ра'дуйся, ст~а'я ст~ы'хъ бо'льшая. ра'дуйся, 
ковче'же позлаще'нный дх~омъ: ра'дуйся, сокро'вище живота` 
неистощи'мое. ра'дуйся, честны'й вjь'нче царе'й 
бл~гочести'выхъ: ра'дуйся, честна'я похвало` i=ере'_евъ 
бл~гоговjь'йныхъ. ра'дуйся, це'ркве непоколеби'мый сто'лпе: 
ра'дуйся, ца'рствiя неруши'мая стjьно`. ра'дуйся, _е='юже 
воздви'жутся побjь^ды: ра'дуйся, _е='юже низпа'даютъ врази`. 
ра'дуйся, тjь'ла моегw` врачева'нiе: ра'дуйся, души` моея` 
сп~се'нiе. Ра'дуйся невjь'сто неневjь'стная.

Конда'къ г~_i: _W всепjь'тая мт~и, ро'ждшая всjь'хъ ст~ы'хъ 
ст~jь'йшее сло'во, ны'нjьшнее прiе'мши приноше'нiе, w\т 
вся'кiя и=зба'ви напа'сти всjь'хъ, и= бу'дущiя и=зми` му'ки, 
тебjь` вопiю'щихъ: А=ллилу'iа.

Се'й конда'къ глаго'ли три'жды.

И= па'ки чте'тся а~-й i='косъ: А='гг~лъ предста'тель: И= 
па'ки конда'къ: Взбра'нной воево'дjь:

Пjь'снь з~. 

I=рмо'съ: Не послужи'ша тва'ри бг~ому'дрiи па'че 
созда'вшагw, но _о='гненное преще'нiе му'жески попра'вше. 
ра'довахуся пою'ще: препjь'тый _о=тц_е'въ гд\сь и= бг~ъ, 
бл~гослове'нъ _е=си`. 

Воспjьва'емъ тя` вопiю'ще: ра'дуйся, колесни'це сл~нца 
о_у='мнагw, лозо` и='стинная, гро'здъ зрjь'лый 
воздjь'лавшая, вiно` и=сточа'ющiй, ду'шы веселя'щее вjь'рою 
тя` сла'вящихъ.

Врача` всjь'хъ человjь^къ ро'ждшая, ра'дуйся бг~оневjь'сто, 
же'зле та'йный, цвjь'тъ неувяда'емый процвjь'тшiй, ра'дуйся 
вл\дчце, _е='юже ра'дости наполня'емся, и= жи'знь 
наслjь'дствуемъ.

Вjьтi'йствующiй не мо'жетъ я=зы'къ вл\дчце пjьсносло'вити 
тя`, па'че бо серафi'мwвъ возвы'силася _е=си`, ро'ждши цр~я` 
хр\ста`. _е=го'же моли` гра'ду сему` и=зба'витися w\т 
мно'гихъ и=скуше'нiй.

Хва'лятъ тя` бл~жа'ще концы`, и= любо'вiю зову'тъ тебjь`: 
ра'дуйся сви'тче, въ не'мже пе'рстомъ написа'ся _о='ч~ее 
сло'во ч\стая. _е=го'же моли`, въ кни^ги живw'тныя, рабw'мъ 
твои^мъ написа'тися бц\де.

Мо'лимъ раби` твои`, и= приклоня'емъ колjь'но се'рдца 
на'шегw: приклони` о_у='хо твое` ч\стая, и= сп~си` скорбьми` 
погружа'_емыя при'снw, и= соблюди` w\т вся'кагw вра'жiя 
плjьне'нiя тво'й гра'дъ бц\де.

Пjь'снь и~. 

I=рмо'съ: _О='троки бл~гоч_ести'выя въ пещи` рж\ство` 
бг~оро'дичо сп~сло` _е='сть: тогда` о_у='бw w=бразу'емое, 
ны'нjь же дjь'йствуемое, вселе'нную всю` воздвиза'етъ пjь'ти 
тебjь`. гд\са по'йте дjьла`, и= превозноси'те _е=го` во вся^ 
вjь'ки. 

Ложесны` сло'во прiя'ла _е=си`, вся^ нося'щаго носи'ла 
_е=си`, млеко'мъ пита'ла _е=си`, ма'нiемъ пита'ющаго 
вселе'нную всю`, ч\стая, _е=му'же пое'мъ: гд\са по'йте 
дjьла`, и= превозноси'те во вся^ вjь'ки.

Мwv"се'й о_у=разумjь` въ купинjь` вели'кое та'инство 
рж\ства` твоегw`: _о='троцы же проwбрази'ша сiе` 
jа='вственнjье посредjь` _о=гня` стоя'ще, и= не w=паля'еми, 
нетлjь'нная ст~а'я дв~о. тjь'мъ тя` почита'емъ во вся^ 
вjь'ки.

Пре'жде пре'лестiю w=бнажи'вшiися въ ри'зу нетлjь'нiя 
w=блеко'хомся рж\ство'мъ твои'мъ: и= сjьдя'щiи во тьмjь` 
прегрjьше'нiй, свjь'тъ ви'дjьхомъ, свjь'та жили'ще 
_о=трокови'це. тjь'мъ тя` пое'мъ во вся^ вjь'ки.

Ме'ртвiи тобо'ю w=живля'ются, жи'знь бо v=поста'сную родила` 
_е=си`, нjьмi'и пре'жде, благоглаго'ливи быва'ютъ, 
прокаже'ннiи w=чища'ются, неду'зи w\тгоня'ются, духw'въ 
возду'шныхъ мно'ж_ества побjьжда'ются, дв~о человjь'кwвъ 
сп~се'нiе.

Мi'ру ро'ждшая сп~се'нiе, и='мже w\т земли` на высоту` 
взя'ти бы'хомъ, ра'дуйся всебл~гослове'нная, покро'ве и= 
держа'во, стjьно` и= о_у=твержде'нiе, пою'щымъ ч\стая: гд\са 
по'йте дjьла`, и= превозноси'те во вся^ вjь'ки.

Пjь'снь f~.

I=рмо'съ: Вся'къ земноро'дный, да взыгра'ется ду'хомъ 
просвjьща'емь, да торжеству'етъ же безпло'тныхъ о_у=мw'въ 
_е=стество`, почита'ющее сщ~е'нное торжество` бг~омт~ре, и= 
да вопiе'тъ: ра'дуйся всебл~же'нная, бц\де ч\стая 
приснодв~о. 

Да тебjь` вjь'рнiи, ра'дуйся зове'мъ тобо'ю ра'дости 
прича^стницы бы'вше присносу'щныя, и=зба'ви на'съ напа'стей, 
ва'рварскагw плjьне'нiя, и= вся'кiя и=ны'я ра'ны, за 
мно'жество _о=трокови'це прегрjьше'нiй, находя'щiя 
человjь'кwмъ согрjьша'ющымъ.

Jа=ви'лася _е=си` просвjьще'нiе на'ше и= о_у=твержде'нiе. 
тjь'мже вопiе'мъ ти`: ра'дуйся sвjьздо` незаходи'мая, 
вводя'щая въ мi'ръ вели'кое сл~нце. ра'дуйся, _е=де'мъ 
w\тве'рзшая заключе'нный ч\стая. ра'дуйся сосу'де, мv'ро 
неистощи'мое на тя` и=злiя'нное прiе'мшiй.

Ста'немъ бл~гоговjь'йнw въ дому` бг~а на'шегw, и= 
возопiи'мъ: ра'дуйся, мi'ру вл\дчце. ра'дуйся мр~i'е, 
гп\сже` всjь'хъ на'съ. ра'дуйся, _е=ди'на непоро'чная въ 
жена'хъ и= до'брая. ра'дуйся, сто'лпе _о='гненный, вводя'щiй 
въ вы'шнюю жи'знь человjь'чество.

Голуби'це ми'лостиваго ро'ждшая, ра'дуйся приснодв~о: 
преподо'бныхъ всjь'хъ, ра'дуйся похвало`, страда'льц_евъ 
вjьнча'нiе. ра'дуйся всjь'хъ пра'ведныхъ бж~е'ственное 
о_у=добре'нiе, и= на'мъ вjь^рнымъ сп~се'нiе.

Пощади` бж~е наслjь'дiе твое`, грjьхи` на'шя вся^ презрjь'въ 
ны'нjь, на сiе` и=мjь'я моля'щую тя`, на земли` безсjь'меннw 
тебе` ро'ждшую, вели'кiя ра'ди мл\сти восхотjь'вшагw 
воwбрази'тися хр\сте` въ человjь'чество.

_Е=_ксапостiла'рiй. Подо'бенъ: Ж_ены` о_у=слы'шите:

И=гра'йте ликовству'юще, съ весе'лiемъ воспо'йте, гаврiи'лъ 
дв~jь ра'дость принося'й предста`, въ назаре'тjь ны'нjь 
гра'дjь ра'дость бл~говjь'щенiя: ра'дуйся ч\стая и= 
непоро'чная, мi'ра предста'тельство, ра'дуйся нб\сный 
пр\сто'ле. 

На хвали'техъ стiхи^ры, гла'съ д~. 

Подо'бенъ: Jа='кw до'бля:

Сокрове'нное та'инство, и= а='гг~лwмъ невjь'домое, гаврiи'лъ 
о_у=вjьря'етъ а=рха'гг~лъ, и= къ тебjь` ны'нjь прiи'детъ 
_е=ди'нjьй нетлjь'ннjьй и= до'брjьй голуби'цjь, и= ро'да 
на'шегw воззва'нiю, и= возопiе'тъ тебjь` прест~а'я, _е='же 
ра'дуйся: о_у=гото'вися сло'вомъ, бг~а сло'ва, твои'ми 
ложесна'ми прiя'ти.

Свjьтоно'сная пала'та о_у=гото'вася тебjь` вл\дко, 
о_у=тро'ба ч\стая бг~о_отрокови'цы: гряди` къ се'й и= 
сни'ди, о_у=ще'дри созда'нiе твое`, зави'стнw бра'нь 
прiи'мшее, и= рабо'тою о_у=держа'нное льсти'вагw, и= 
добро'ту пе'рвую погуби'вшее, и= твоегw` сп~си'тельнагw 
ча'ющее соше'ствiя.

Гаврiи'лъ а=рха'гг~лъ, къ тебjь` всенепоро'чная, jа=вле'ннw 
прiи'детъ, и= возопiе'тъ тебjь`: ра'дуйся кля'твы 
разрjьше'нiе, па'дшихъ воста'нiе. ра'дуйся, _е=ди'на 
и=збра'нная бг~у бы'вшая. ра'дуйся, колесни'це сл~нца 
сла'вы: прiими` безпло'тнаго, во о_у=тро'бjь твое'й 
всели'тися хотя'щаго.

Сла'ва, и= ны'нjь, гла'съ д~:

Я=зы'ка, _е=гw'же не вjь'дяше, о_у=слы'ша бц\да, глаго'лаше 
бо къ не'й а=рха'гг~лъ бл~говjь'щенiя глаго'лы: w\тню'дуже 
вjь'рнw прiи'мши цjьлова'нiе, зача'тъ тя` превjь'чнаго бг~а. 
тjь'мже и= мы` ра'дующеся вопiе'мъ ти`: и=з\ъ нея` 
воплоти'выйся непрело'жнw бж~е, ми'ръ мi'рови да'руй, и= 
душа'мъ на'шымъ ве'лiю мл\сть.


