<::лат>  OCR:

<::рус>  Библиотека святоотеческой литературы

<::лат>  http://orthlib.ru

<::слав>

Стiхи^ры, и= канw'нъ ч\стно'му кр\сту`. 

Гла'съ а~.

Подо'бенъ: Прехва'льнiи мч~нцы:

На кр\стjь` преч\стjьи ру'цjь твои` просте'рлъ _е=си` 
хр\сте`, w\т тебе` дале'че бы'вшыя призыва'я, и= бли'зу 
тебе` о_у=строя'я. тjь'мже молю' ти ся: плjьне'на мя` бы'вша 
страстьми` собери` и= покая'нiе ми` да'руй, вся'ку скве'рну 
страстну'ю w=чища'ющее. 

Дла^ни преч\стыя твоя^ хр\сте`, на дре'вjь возне'съ, и= 
твоя^ пе'рсты w=кровави'лъ _е=си`: хотя` и=зба'вити 
бж~е'ственныхъ ру'къ твои'хъ дjь'ло, чл~вjьколю'бче, 
а=да'ма, и='же преступле'нiемъ держи'ма во ца'рствiихъ 
сме'ртныхъ: _е=го'же воздви'глъ _е=си` вла'стiю твое'ю 
всеси'льне. 

Претерпjь'лъ _е=си` пострада'ти на'съ ра'ди сп~се, и='же 
_е=стество'мъ непрело'женъ, и= безстра'стный бж~ество'мъ 
распина'ешися безнача'льне, со sлодjь'и ты` безгрjь'шне: и= 
со'лнце не терпя'щи дерзнове'нiя, помрачи'ся, и= земля` вся` 
тряса'шеся, творца' тя мi'ру позна'вши. 

Сла'ва, и= ны'нjь, кр\стобг~оро'диченъ: 

Неду'гующую лю'тjь ду'шу мою` страстьми` лука'выми, 
всепjь'тая и=сцjьли`, jа='же врача` и= сп~са всjь^мъ хр\ста` 
ро'ждшая, вся'ку болjь'знь и=сцjьля'ющаго, о_у=язви'вшихся 
дiа'вольскимъ w=sлобле'нiемъ, и= сме'рти на'съ 
и=збавля'ющаго. 

Тропа'рь ч\стно'му кр\сту`, гла'съ а~: 

Сп~си` гд\си лю'ди твоя^, и= бл~гослови` достоя'нiе твое`, 
побjь^ды на сопроти'вныя да'руя, и= твое` сохраня'я 
кр\сто'мъ твои'мъ жи'тельство. 

Канw'нъ ч\стно'му и= животворя'щему кр\сту`. 

Творе'нiе григо'рiа сiнаи'та. Гла'съ д~. 

Пjь'снь а~.

I=рмо'съ: W\тве'рзу о_у=ста` моя^, и= напо'лнятся дх~а, и= 
сло'во w\тры'гну цр~и'цjь мт~ри, и= jа=влю'ся свjь'тлw 
торжеству'я, и= воспою` ра'дуяся тоя` чудеса`. 

Запjь'въ: Сла'ва, гд\си, кр\сту` твоему` ч\стно'му. 

Кр\сте всеси'льне, а=п\слwвъ похвала`, прп\дбныхъ 
о_у=твержде'нiе, и= вjь'рныхъ зна'менiе, i=ера'рхwвъ и= 
мч~нкwвъ сла'ва, побjь'да и= о_у=твержде'нiе всjь'хъ 
хва'лящихъ тя`. 

Кр\сте всеч\стны'й, четвероконе'чная си'ла, а=п\слwвъ 
бл~голjь'пiе, и= мч~нкwвъ крjь'пость, немощны'хъ здра'вiе 
показа'лся _е=си`, ме'ртвыхъ воскр\снiе, па'дающихъ 
воздви'женiе. 

Кр\сте, ты' ми си'ла бу'ди, крjь'пость и= держа'ва, 
и=зба'витель и= предра'тникъ на борю'щыя мя`, щи'тъ и= 
храни'тель, побjь'да и= о_у=твержде'нiе мое`, при'снw 
соблюда'я мя` и= покрыва'я.

Бг~оро'диченъ: На кр\стjь` всенепоро'чная твоего` сн~а 
jа='кw о_у=зрjь'ла _е=си`, _о=ру'жiе ско'рбное о_у=тро'бу 
твою` растерза`, и= восклица'ла _е=си` рыда'ющи въ 
болjь'зни: но а='бiе просла'вила _е=си` кр\ста` си'лу. 

Пjь'снь г~. 

I=рмо'съ: Твоя^ пjьсносло'вцы бц\де, живы'й и= незави'стный 
и=сто'чниче, ли'къ себjь` совоку'пльшыя дх~о'внw 
о_у=тверди`, въ бж~е'ственнjьй твое'й сла'вjь вjьнц_е'въ 
сла'вы сподо'би. 

Кр\сте, прп\дбныхъ _о=ру'жiе, _о=бою'дный ме'чь хр\сто'въ, 
вjь'рныхъ о_у=добре'нiе, боля'щихъ и=сцjьле'нiе и= 
заступле'нiе, и= воздви'женiе о_у=ме'ршихъ всеч\стне. 

Кр\сте, w=снова'нiе бл~гоче'стiя, бjьсw'мъ показа'лся _е=си` 
губи'тель, цр~квамъ бл~голjь'пiе, нечести^вымъ поги'бель, 
врагw'мъ посрамле'нiе въ де'нь су'дный. 

Кр\сте живоно'сный, ты' ми бу'ди крjь'пость, и= побjь'да, и= 
щи'тъ, и= стjьна` нера'туема, бjьсw'мъ w\тгна'нiе, и= 
помыслw'мъ погаше'нiе, и= о_у=ма` моегw` сохране'нiе. 

Бг~оро'диченъ: Распя'тiе поно'сное, дв~о вл\дчце, тво'й сн~ъ 
претерпjь'лъ _е='сть, и= сме'рть неподо'бную: но возне'сся, 
низве'рже проти^вныя вра^жiя си^лы, jа='кw безсме'ртенъ. 

Сjьда'ленъ, гла'съ и~. 

Подо'бенъ: Повелjь'нное та'йнw: 

Проwбража'ше та'йнw дре'вле i=ису'съ наvи'нъ креста` 
w='бразъ: _е=гда` ру'цjь простре` крестови'днw сп~се мо'й, 
и= ста` со'лнце, до'ндеже враги` низложи` противостоя'щыя 
ти` бг~у: ны'нjь же за'йде, на кр\стjь` тя` зря`, до'ндеже 
держа'ву сме'ртную разруши'въ, ве'сь мi'ръ совоздви'глъ 
_е=си`. 

Пjь'снь д~. 

I=рмо'съ: Сjьдя'й въ сла'вjь, на пр\сто'лjь бж~ества`, во 
_о='блацjь ле'гцjь, прiи'де i=и~съ пребж~е'ственный, 
нетлjь'нною дла'нiю, и= сп~се` зову'щыя: сла'ва хр\сте`, 
си'лjь твое'й. 

Четвероконе'чный сы'й мi'ръ, и= jа='кw три_обою'дный ме'чь, 
нача^ла тьмы` сjьче'ши, на'ми воwбража'емь, кр\сте _о=ру'жiе 
вели'кое хр\сто'во, и= непобjьди'мое побjьди'тельство 
всеси'льное. 

Твоя` высота` живоно'сне кр\сте, возду'шнаго кня'зя бiе'тъ, 
и= глубина`, всея` бе'здны закала'етъ sмi'я: широту` па'ки 
воwбража'етъ, низлага'я мiрска'го кня'зя крjь'постiю твое'ю. 

Возне'сся сопривле'клъ _е=си` па'дшыя, воздви'глъ _е=си` 
_е=стество` земно'е, пр\сто'лу бж~iю спросла'вился _е=си` 
кр\сте высото` вели'кая, мiрскi'й мо'сте, ду'шу мою` w\т 
страсте'й глубины` вознеси` вско'рjь. 

Бг~оро'диченъ: Кр\стоwбра'знw преч\стая _о=трокови'це бц\де, 
дла^ни твои` распросте'рши, ко и='же на кр\стjь` 
воздви'женному, и= моли^твы дв~о ны'нjь принеси`, за всjь'хъ 
вjь'рнw моля'щихся тебjь`. 

Пjь'снь _е~.

I=рмо'съ: О_у=жасо'шася вся'ч_еская w= бж~е'ственнjьй 
сла'вjь твое'й: ты' бо неискусобра'чная дв~о, и=мjь'ла 
_е=си` во о_у=тро'бjь над\ъ всjь'ми бг~а, и= родила` _е=си` 
безлjь'тнаго сн~а, всjь^мъ воспjьва'ющымъ тя` ми'ръ 
подава'ющая. 

Кр\сте, нб\сная лjь'ствице ст~ы'ни, степе'н_емъ наста'вниче, 
хр\сто'ва высота` и= сла'ва _е=си`, бж~iи w='бразъ 
назна'менателенъ мi'ру, неви'димому же и= ви'димому 
_е=диноч\стне. 

Кр\сте, w='бразе неиспи'санный си'лою, w=сщ~е'нiе вода'мъ, 
w=чище'нiе возду'ху, w=сщ~е'нiе и= просвjьще'нiе вся'кому, 
му'жества зна'менiе, и= хр\сто'въ ски'птръ непрело'жный 
проти^вныя въ зе'млю попира'я.

Кр\сте всеси'льне, sлочести^выя низложи` враги`, 
ненави'дящыя и= ху'лящыя тя` безу'мнw, jа=зы'ки попали`, и= 
о_у=гаси` шата^нiя и='хъ. _w кр\сте всест~ы'й и= 
хр\стоно'сный, сохрани` на'съ держа'вою твое'ю. 

Бг~оро'диченъ: Всjь'хъ цр~и'це вл\дчце, ски'птромъ рж\ства` 
твоегw` разруши`, дв~и'це, воста'нiе ху'лящихъ кр\стную 
си'лу. да'ждь крjь'пость и= w=чище'нiе, побjь'ду и= по'мощь 
вjь'рному i=мпера'тору на'шему. 

Пjь'снь s~.

I=рмо'съ: Бж~е'ственное сiе` и= всеч\стно'е, соверша'юще 
пра'зднество, бг~ому'дрiи бг~омт~ре, прiиди'те рука'ми 
воспле'щимъ, w\т нея` ро'ждшагося бг~а сла'вимъ. 

Кр\стъ всjь'хъ воскр\снiе, кр\стъ па'дшихъ и=справле'нiе, 
страсте'й о_у=мерщвле'нiе, и= пло'ти пригвожде'нiе, кр\стъ 
душа'мъ сла'ва, и= свjь'тъ вjь'чный. 

Кр\стъ врагw'въ губи'тель, кр\стъ sлочести'выхъ jа='зва и= 
плjьне'нiе, и= вjь'рныхъ держа'ва, бл~гочести'выхъ 
храни'тель, и= бjьсw'въ w\тгони'тель. 

Кр\стъ страсте'й па'губа, кр\стъ помыслw'въ w\тгна'нiе, 
кр\стъ сокруше'нiе jа=зы'ческо и=скуси'тельно, и= духовw'мъ 
показа'ся лови'тельство. 

Кр\стъ воздви'жется, и= па'даютъ духw'въ возду'шныхъ 
чи'нове: кр\стъ снисхо'дитъ, и= нечести'вiи вси` 
о_у=жаса'ются, jа='кw мо'лнiю ви'дяще кр\стную си'лу. 

Конда'къ, гла'съ д~. Самоподо'бенъ: 

Вознесы'йся на кр\стъ во'лею, тезоимени'тому твоему` но'вому 
жи'тельству щедрw'ты твоя^ да'руй хр\сте` бж~е: возвесели` 
на'съ си'лою твое'ю, побjь^ды дая` на'мъ на сопоста'ты, 
посо'бiе и=му'щу твое`, _о=ру'жiе ми'ра, непобjьди'мую 
побjь'ду. 

I='косъ: И='же до тре'тiягw небесе` восхище'нъ бы'сть въ 
ра'й, и= глаго'лы слы'шавъ неизреч_е'нныя и= бж~е'ств_енныя, 
и='хже не лjь'ть я=зы'ки [человjь'ческими] глаго'лати, что` 
гала'тwмъ пи'шетъ, jа='кw рачи'телiе писа'нiй прочто'сте и= 
позна'сте: мнjь`, глаго'летъ, хвали'тися да не бу'детъ, 
то'кмw во _е=ди'номъ кр\стjь` гд\сни, на не'мже страда'въ 
о_у=би` стра^сти. того` о_у='бw и= мы` и=звjь'стнw держи'мъ 
кр\стъ гд\сень, хвалу` вси`: _е='сть бо на'мъ сп~си'тельное 
сiе` дре'во, _о=ру'жiе ми'ра, непобjьди'мая побjь'да. 

Пjь'снь з~. 

I=рмо'съ: Не послужи'ша тва'ри бг~ому'дрiи па'че 
созда'вшагw, но _о='гненное преще'нiе му'жески попра'вше, 
ра'довахуся пою'ще: препjь'тый _о=тц_е'въ гд\сь и= бг~ъ 
бл~гослове'нъ _е=си`. 

Нераздjь'льную тр\оцу и= неслiя'нну, _е=стество` 
_е=ди'нствомъ бг~осло'вимъ, _о=ц~а` нерожде'нна, и= 
рожде'нна сн~а, и= ст~а'го и=сходи'тельнаго бж~е'ственнаго 
дх~а, пjь'сньми пою'ще: бл~гослове'нъ бг~ъ _о=т_е'цъ 
на'шихъ. 

Незаходи'тельными мо'лнiями твои'ми, трiv"поста'сне, на'ши 
w=зари` о_у='мныя _о='чи, добро'ту твою`, трисвjь'тне, 
пресу'щественную зрjь'ти, jа='же человjь'кwмъ недовjь'домая, 
и= непристу'пная а='гг~лwмъ. 

Луча'ми свjь'та твоегw` па'дшую мою` ду'шу возведи` w\т 
глубины`, бл~гi'й бж~е препjь'тый и= всеси'льный, 
попо'лзшуюся w\т свjь'та бл~года'тнагw, и= во тьму` 
воглу'бльшуюся. 

Бг~оро'диченъ: Кр\стоwбра'знw просте'рши ру'цjь ч\стая, къ 
распросте'ршему свои` ру'цjь на дре'вjь кр\стнjьмъ, и= 
возне'сшему _е=стество` на'ше, и= о_у=мертви'вшему 
вражд_е'бныя полки`, моля'щи не преста'й. 

Пjь'снь и~. 

I=рмо'съ: _О='троки бл~гочести^выя въ пещи`, рж\ство` 
бг~оро'дичо сп~сло` _е='сть, тогда` о_у='бw w=бразу'емое, 
ны'нjь же дjь'йствуемое, вселе'нную всю` воздвиза'етъ пjь'ти 
тебjь`: гд\са по'йте дjьла`, и= превозноси'те _е=го` во вся^ 
вjь'ки. 

Высота` хр\сто'выхъ стр\сте'й, и= лу'къ и= _о=ру'жiе и= 
ме'чь, _о=ру'жiе непосты'дное, и= си'ла непобjьди'мая, 
хр\сто'во подно'жiе, и= побjьди'тельство на враги`, 
зна'менiе ца'рствiя, ски'птре вjь'рныхъ, показа'лся _е=си` 
кр\сте побjьдоно'сне. 

Воздви'глъ _е=си` на'ше па'дшее _е=стество`, хр\сто'мъ 
распе'ншимся, и= совозста'вилъ, высото` бж~е'ственная, 
глубино` неизглаго'ланная, хр\сто'во ты` _е=си` зна'менiе, 
кр\сте пребога'те, и= широта` безмjь'рная, и= зна'менiе 
непостижи'мыя тр\оцы, жизноно'сче. 

О_у=стна'ми, душе'ю же и= се'рдцемъ кр\стъ гд\сень 
лобыза'юще, прiиди'те ны'нjь вознесе'мъ вси` и= 
возвели'чимъ, покланя'ющеся рце'мъ вку'пjь пjь'снь 
преч\стую, вопiю'ще: ра'дуйся вели'кое бога'тство кр\сте, 
цр~ко'вное о_у=краше'нiе. 

Дре'во жи'зни и= сп~се'нiя, дре'во безсме'ртiя, дре'во 
ра'зума, дре'во трилюбе'зно, нетлjь'нно и= неизнуря'емо, 
кр\стъ трисоста'вный, ч\стно'е дре'во: тр\оцы бо но'ситъ 
трiv"поста'сныя w='бразъ. 

Пjь'снь f~.

I=рмо'съ: Вся'къ земноро'дный да взыгра'ется дх~омъ 
просвjьща'емь, да торжеству'етъ же безпло'тныхъ о_у=мw'въ 
_е=стество`, почита'ющее сщ~е'нное торжество` бг~омт~ре, и= 
да вопiе'тъ: ра'дуйся всебл~же'нная, бц\де ч\стая 
приснодв~о. 

Кто` слы^шана сотвори'тъ, jа='коже пи'шется, дjь^йствiя 
твоя^ мiролюбе'зный кр\сте, си^лы и= чудеса`, и= 
о_у=ме'ршымъ воста'нiе; и= мi'ръ ве'сь совозне'слъ _е=си`, 
вознесы'йся къ бг~у многожела'емый. 

О_у=тверже'нiе вjь^рнымъ, кр\стъ требл~же'нный, зна'менiе и= 
похвала`, дре'во всеси'льное: кр\стъ хр\сто'въ вели'кiй и= 
соверше'нный, а=п\слwмъ похвала`, прп\дбнымъ о_у=тверже'нiе, 
и= мч~нкwмъ крjь'пость и= держа'ва, побjь'да и= похвала`. 

Ра'дуйся кр\сте, w='бразе неwпи'санный и= многоимени'тый, 
дре'во требога'тное, стра'шно же и= всебл~же'нно. ра'дуйся 
кр\сте всест~ы'й и= всеси'льный. ра'дуйся храни'телю жи'зни 
на'шея, гд\сень кр\сте многопjь'тый. 

Кр\сте ч\стны'й, храни'тель души` и= тjь'лу бу'ди ми`, 
w='бразомъ свои'мъ бjь'сы низлага'я, враги` w\тгоня'я, 
стра^сти о_у=пражня'я, и= бл~гослове'нiе да'руя ми`, и= 
жи'знь, и= си'лу содjь'йствiемъ ст~а'гw дх~а, и= ч\стны'ми 
преч\стыя мольба'ми. 


