<::лат>  OCR:

<::рус>  Библиотека святоотеческой литературы

<::лат>  http://orthlib.ru

<::слав>

_Е=гда' же получи'ши до'брагw причаще'нiя, 

Животворя'щихъ та'инственныхъ дарова'нiй, 

Воспо'й а='бiе, бл~годари` вельми`, 

И= сiя^ те'плjь w\т ду'ши бг~у глаго'ли: 

Сла'ва тебjь` бж~е. Сла'ва тебjь` бж~е. Сла'ва тебjь` бж~е. 

Та'же бл~года'рственную сiю` мл~тву: 

Бл~годарю' тя гд\си бж~е, мо'й, jа='кw не w\три'нулъ мя` 
_е=си` грjь'шнаго, но _о='бщника мя` бы'ти ст~ы'нь твои'хъ 
сподо'билъ _е=си`. бл~годарю' тя, jа='кw мене` недосто'йнаго 
причасти'тися преч\стыхъ твои'хъ и= нб\сныхъ дарw'въ 
сподо'билъ _е=си`. но вл\дко чл~вjьколю'бче, на'съ ра'ди 
о_у=ме'рый же и= воскр~сы'й, и= дарова'вый на'мъ стра^шная 
сiя^ и= животворя^щая та^инства, во бл~годjья'нiе и= 
w=сщ~е'нiе ду'шъ и= тjьле'съ на'шихъ, да'ждь бы'ти си^мъ и= 
мнjь` во и=сцjьле'нiе души' же и= тjь'ла, во w\тгна'нiе 
вся'кагw сопроти'внагw, въ просвjьще'нiе _о='чiю се'рдца 
моегw`, въ ми'ръ душе'вныхъ мои'хъ си'лъ, въ вjь'ру 
непосты'дну, въ любо'вь нелицемjь'рну, во и=сполне'нiе 
прему'дрости, въ соблюде'нiе за'повjьдей твои'хъ, въ 
приложе'нiе бж~е'ственныя твоея` бл~года'ти, и= твоегw` 
цр\ствiя присвое'нiе: да во ст~ы'ни твое'й тjь'ми 
сохраня'емь, твою` бл~года'ть помина'ю всегда`, и= не ктому` 
себjь` живу`, но тебjь` на'шему вл\дцjь и= бл~годjь'телю. и= 
та'кw сегw` житiя` и=зше'дъ w= наде'ждjь живота` вjь'чнагw, 
въ присносу'щный дости'гну поко'й, и=дjь'же пра'зднующихъ 
гла'съ непреста'нный и= безконе'чная сла'дость зря'щихъ 
твоегw` лица` добро'ту неизрече'нную: ты' бо _е=си` 
и='стинное жела'нiе, и= неизрече'нное весе'лiе лю'бящихъ 
тя`, хр\сте` бж~е на'шъ, и= тя` пое'тъ вся` тва'рь во 
вjь'ки, а=ми'нь. 

Вели'кагw васi'лiа, в~: 

Вл\дко хр\сте` бж~е, цр~ю` вjькw'въ и= содjь'телю всjь'хъ, 
бл~годарю' тя w= всjь'хъ, jа=`же ми` _е=си` по'далъ 
бл~ги'хъ, и= w= причаще'нiи преч\стыхъ и= животворя'щихъ 
твои'хъ та'инствъ. молю` о_у='бw тя` бл~же и= 
чл~вjьколю'бче, сохрани' мя под\ъ кро'вомъ твои'мъ, и= въ 
сjь'ни крилу^ тво_е'ю, и= да'руй ми` чи'стою со'вjьстiю 
да'же до послjь'днягw моегw` и=здыха'нiя, досто'йнw 
причаща'тися ст~ы'нь твои'хъ во w=ставле'нiе грjьхw'въ, и= 
въ жи'знь вjь'чную: ты' бо _е=си` хлjь'бъ живо'тный, 
и=сто'чникъ ст~ы'ни, пода'тель бл~ги'хъ, и= тебjь` сла'ву 
возсыла'емъ со _о=ц~е'мъ и= ст~ы'мъ дх~омъ, ны'нjь и= 
при'снw, и= во вjь'ки вjькw'въ, а=ми'нь. 

Метафра'ста по стiхw'мъ, г~: 

Да'вый пи'щу мнjь` пло'ть твою` во'лею, _О='гнь сы'й и= 
w=паля'яй недостw'йныя, да не w=пали'ши мене` содjь'телю 
мо'й: Па'че же пройди` во о_у='ды моя^, Во вся^ соста'вы, во 
о_у=тро'бу, въ се'рдце. Попали` те'рнiе всjь'хъ мои'хъ 
прегрjьше'нiй. Ду'шу w=чи'сти, w=ст~и` помышл_е'нiя. 
Соста'вы о_у=тверди` съ костьми` вку'пjь. Чу'вствъ 
просвjьти` просту'ю пятери'цу. Всего' мя спригвозди` стра'ху 
твоему`. При'снw покры'й, соблюди' же, и= сохрани' мя W\т 
вся'кагw дjь'ла и= сло'ва душетлjь'ннагw, W=чи'сти и= 
w=мы'й, и= о_у=краси` мя`, О_у=добри`, вразуми`, и= 
просвjьти' мя. Покажи' мя твое` селе'нiе _е=ди'нагw дх~а, И= 
не ктому` селе'нiе грjьха`, да jа='кw твоегw` до'му вхо'домъ 
причаще'нiя, Jа='кw _о=гня` мене` бjьжи'тъ вся'къ sлодjь'й, 
вся'ка стра'сть. Мл~твенники тебjь` приношу` вся^ ст~ы^я: 
Чинонача^лiя же безпло'тныхъ, Пр\дте'чу твоего`, прему^дрыя 
а=п\слы, Къ си^мъ же твою` нескве'рную ч\стую мт~рь. И='хже 
мольбы^ бл~гоутро'бне прiими` хр\сте` мо'й, И= сы'номъ 
свjь'та содjь'лай твоего` служи'теля. Ты' бо _е=си` 
w=сщ~е'нiе, и= _е=ди'ный На'шихъ, бл~же, ду'шъ и= 
свjь'тлость. И= тебjь` лjьпоподо'бнw jа='кw бг~у и= вл\дцjь 
сла'ву вси` возсыла'емъ на вся'къ де'нь. 

Мл~тва и=на'я: 

Тjь'ло твое` ст~о'е гд\си i=и~се хр\сте` бж~е на'шъ, да 
бу'детъ ми` въ живо'тъ вjь'чный, и= кро'вь твоя` ч\стна'я во 
w=ставле'нiе грjьхw'въ: бу'ди же ми` бл~годаре'нiе сiе` въ 
ра'дость, здра'вiе и= весе'лiе: въ стра'шное же и= второ'е 
прише'ствiе твое` сподо'би мя` грjь'шнаго ста'ти w=десну'ю 
сла'вы твоея`: мл~твами преч\стыя твоея` мт~ре, и= всjь'хъ 
ст~ы'хъ. 

Мл~тва и=на'я ко прест~jь'й бц\дjь: 

Прест~а'я вл\дчце бц\де, свjь'те помраче'нныя моея` души`, 
наде'ждо, покро'ве, прибjь'жище, о_у=тjьше'нiе, ра'дованiе 
мое`, бл~годарю' тя jа='кw сподо'била мя` _е=си` 
недосто'йнаго, прича'стника бы'ти преч\стагw тjь'ла и= 
ч\стны'я кро'ве сн~а твоегw`. но ро'ждшая и='стинный 
свjь'тъ, просвjьти` моя^ о_у='мныя _о='чи се'рдца: jа='же 
и=сто'чникъ безсме'ртiя ро'ждшая, w=животвори' мя 
о_у=мерщвле'ннаго грjьхо'мъ: jа='же мл\стивагw бг~а 
любобл~гоутро'бная мт~и, поми'луй мя`, и= да'ждь ми` 
о_у=миле'нiе, и= сокруше'нiе въ се'рдцjь мое'мъ, и= 
смире'нiе въ мы'слехъ мои'хъ, и= воззва'нiе въ плjьне'нiихъ 
помышле'нiй мои'хъ. и= сподо'би мя` до послjь'днягw 
и=здыха'нiя, неwсужде'ннw прiима'ти преч\стыхъ та^инъ 
w=сщ~е'нiе, во и=сцjьле'нiе души' же и= тjь'ла. и= пода'ждь 
ми` сле'зы покая'нiя, и= и=сповjь'данiя, во _е='же пjь'ти и= 
сла'вити тя` во вся^ дни^ живота` моегw`: jа='кw 
бл~гослове'на, и= препросла'влена _е=си` во вjь'ки, а=ми'нь. 



